CELEX: C2004/251/10
Language: el
Date: 2004-10-09 00:00:00
Title: Υπόθεση C-336/04: Αίτηση εκδόσεως προδικαστικής αποφάσεως, υποβληθείσα με διάταξη της Commissione Tributaria Provinciale di Pordenone (δεύτερο τμήμα) (Ιταλία) της 14ης Ιουλίου 2004, στο πλαίσιο της διαφοράς μεταξύ των Banca Popolare FriulAdria SpA και Agenzia Entrate Ufficio Pordenone

9.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 251/5
            
         Αίτηση εκδόσεως προδικαστικής αποφάσεως, υποβληθείσα με διάταξη της Commissione Tributaria Provinciale di Pordenone (δεύτερο τμήμα) (Ιταλία) της 14ης Ιουλίου 2004, στο πλαίσιο της διαφοράς μεταξύ των Banca Popolare FriulAdria SpA και Agenzia Entrate Ufficio Pordenone
   (Υπόθεση C-336/04)
   (2004/C 251/10)
   Η Commissione Tributaria Provinciale di Pordenone, με διάταξη της 14ης Ιουλίου 2004, η οποία περιήλθε στη Γραμματεία του Δικαστηρίου στις 2 Αυγούστου 2004, υποβάλλει προς το Δικαστήριο των Ευρωπαϊκών Κοινοτήτων, στο πλαίσιο της διαφοράς μεταξύ των Banca Popolare FriulAdria SpA και Agenzia Entrate Ufficio Pordenone, τα ακόλουθα προδικαστικά ερωτήματα:
   
               1.
            
            
               Ερωτάται αν η απόφαση 2002/581/ΕΚ (1) της Επιτροπής, της 11ης Δεκεμβρίου 2001 (ΕΕ L 184 της 13ης Ιουλίου 2002, σ. 27) είναι άκυρη και ασυμβίβαστη προς το κοινοτικό δίκαιο, καθόσον οι διατάξεις του νόμου 461/98 και του συναφούς νομοθετικού διατάγματος 153/99 περί τραπεζών, σε αντίθεση προς όσα έκρινε η Επιτροπή, συμβιβάζονται με την κοινή αγορά ή αν εν πάση περιπτώσει εμπίπτουν στις παρεκκλίσεις του άρθρου 87, παράγραφος 3, στοιχεία β) και γ), ΕΚ;
            
         
               2.
            
            
               Ερωτάται, ειδικότερα, αν το άρθρο 4 της προαναφερθείσας αποφάσεως είναι άκυρο και ασυμβίβαστο προς το κοινοτικό δίκαιο, καθόσον η Επιτροπή:
               
                           α)
                        
                        
                           παρέβη την εκ του άρθρου 253 ΕΚ υποχρέωσή της να παράσχει πρόσφορη αιτιολόγηση ή/και
                        
                     
                           β)
                        
                        
                           προσέβαλε την αρχή της δικαιολογημένης εμπιστοσύνης ή/και
                        
                     
                           γ)
                        
                        
                           προσέβαλε την αρχή της αναλογικότητας;
                        
                     
         
               3.
            
            
               Εν πάση περιπτώσει, ερωτάται αν η ορθή ερμηνεία του άρθρου 87 επ. ΕΚ, του άρθρου 14 του κανονισμού (ΕΚ) αριθ. 659/1999 (2) και των γενικών αρχών του κοινοτικού δικαίου και, ειδικότερα, όσων εκτίθενται στο σκεπτικό, κωλύει την εφαρμογή του άρθρου 1 του νομοθετικού διατάγματος 282 της 24ης Δεκεμβρίου 2002, το οποίο κυρώθηκε με τον νόμο 27 της 21ης Φεβρουαρίου 2003;
            
         
      (1)  Σχετικά με το καθεστώς κρατικών ενισχύσεων που θέσπισε η Ιταλία υπέρ των τραπεζών.
   
      (2)  Κανονισμός (ΕΚ) αριθ. 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 93 της συνθήκης ΕΚ (EE L 83 της 27ης Μαρτίου 1999, σ. 1).